Babelscape/SREDFM huggingface dataset:
Μπεντέρ

Το Μπεντέρ (μολδαβικό κυριλλικό αλφάβητο: Бендер) ή Μπεντέρι (,  [bʲɪnˈdɛrɨ]), επίσης γνωστό ως Τιγκίνα (), είναι μια πόλη εντός των διεθνώς αναγνωρισμένων συνόρων της Μολδαβίας. Είναι υπό τον ντε φάκτο έλεγχο της Υπερδνειστερίας από το 1992. Βρίσκεται στη δυτική όχθη του ποταμού Δνείστερου, στην ρουμανική ιστορική περιοχή της Βεσσαραβία.

Μαζί με το προάστιο της Προτεαγκαϊλόφκα, το Μπεντέρ αποτελεί ξεχωριστό δήμο για την αυτόνομη εδαφική ενότητα της Υπερδνειστερίας, μια διοικητική μονάδα που ιδρύθηκε το 2005 από την μολδαβική κυβέρνηση. Το Μπεντέρ βρίσκεται εντός των ορίων της ουδέτερης ζώνης που θεσπίστηκε στο τέλος του πολέμου της Υπερδνειστερίας, το 1992. Ενώ η Κοινή Επιτροπή Ελέγχου έχει υπέρτερες εξουσίες στην πόλη, η υπερδνειστεριακή κυβέρνηση είναι η πολιτική αρχή που κυβερνά την πόλη αυτή τη στιγμή.

Το φρούριο της Τιγκίνας ήταν ένα από τα σημαντικότερα ιστορικά οχυρά του Πριγκιπάτου της Μολδαβίας.
Στέλα Ποπέσκου

Η Στέλα Ποπέσκου (21 Δεκεμβρίου 1935 - 23 Νοεμβρίου 2017) ήταν Ρουμάνα ηθοποιός και τηλεοπτική προσωπικότητα που αναγνωρίζεται ως η μεγαλύτερη κωμική ηθοποιός και μία από τις καλύτερες γυναίκες ηθοποιούς όλων των εποχών στη Ρουμανία. Με τους Ștefan Bănică και Alexandru Arșinel απετέλεσε επιτυχώς το έτερον ήμισυ δύο διάσημων ρομαντικών ζευγαριών. 

Το 2006, το 2011 και το 2017 η καλλιτέχνης επιλέχθηκε από την Disney Pixar για να αποδώσει τη ρουμανική φωνή της Flo στις ταινίες κινούμενων σχέδιων της τριλογίας "Cars".

* "Stela Popescu, despre iubirea vieţii ei, Puiu Maximilian: «Decât să moară, mai bine se încurca cu una de 20 de ani și pleca în lume»"
Μάρια Γιουζέφα Σομπιέσκα

Η Μάρια Γιουζέφα Σομπιέσκα (πολωνικά: "Maria Józefa Sobieska") το γένος Βέσελ ("Wessel") (1685-1761), ήταν Πολωνή πριγκίπισσα, νύφη του βασιλιά Γιαν Γ΄ Σομπιέσκι.
Πίτερ Νέιφς ο νεότερος

δεξιά|μικρογραφία|277x277εσ| "Εσωτερικό φυλακής με τον Άγιο Πέτρο να φεύγει με τον άγγελο"
Ο Πίτερ Νέιφς ο νεότερος (Pieter Neefs de jonge ή Pieter Neeffs de jonge, βαπτίσθηκε 23 Μαΐου 1620 - μετά το 1675) ήταν Φλαμανδός ζωγράφος που ειδικεύτηκε κυρίως σε αρχιτεκτονικούς εσωτερικούς χώρους εκκλησιών. Γιος του διακεκριμένου αρχιτεκτονικού ζωγράφου Πίτερ Νέιφς του πρεσβύτερου ξεκίνησε να εργάζεται στο εργαστήριο του πατέρα του στην Αμβέρσα. Συνεργάστηκε με διάφορους κορυφαίους περτρετίστες πληθύσμωσης για να δημιουργήσει "ζωντανούς" εσωτερικούς χώρους εκκλησιών.

*
Ιστορικό Εθνικό Πάρκο Τρακάι

Το Ιστορικό Εθνικό Πάρκο Τρακάι είναι ένα εθνικό πάρκο στη Λιθουανία. Ορίστηκε το 1992, για να αγκαλιάσει την ιστορική πόλη του Τρακάι, περίπου 25 χιλιόμετρα δυτικά του Βίλνιους, και τα δάση, τις λίμνες και τα χωριά στα περίχωρά της. Το Πάρκο έχει την Κατηγορία II στην κατάταξη του IUCN. Είναι το μοναδικό ιστορικό εθνικό πάρκο στην Ευρώπη. 

Το πάρκο περιλαμβάνεται στις Προσωρινές Λίστες της UNESCO. 

}}
Ιβάν Αλεξίβιτς Καλίνκιν

Ο Ιβάν Αλεξίβιτς Καλίνκιν (23 Ιουνίου 1935 - 18 Ιουνίου 2012) ήταν Μορδοβός έρζυα συγγραφέας, ποιητής, συντάκτης, μέλος της Ένωσης Συγγραφέων της ΕΣΣΔ και τιμημένος εργαζόμενος πολιτισμού της Ρωσικής Ομοσπονδίας (1995).
Λαϊκό Κόμμα του Καζακστάν

μικρογραφία|Αρχικό λογότυπο του κόμματος
Το Λαϊκό Κόμμα του Καζακστάν ( , QHP, , NPK), αρχικά Κομμουνιστικό Λαϊκό Κόμμα του Καζακστάν ( ), είναι πολιτικό κόμμα στο Καζακστάν. Διευθύνεται από τον Άικιν Κόνγκιροβ. Οι γραμματείς της Κεντρικής Επιτροπής είναι οι Τουργκίν Σιζντίκοβ, Γκαουχάρ Νουγκμανόβα, Βίκτορ Σμίρνοβ και Τζαμπίλ Αχμετμπέκοφ. 

Το κόμμα καταχωρήθηκε στις 21 Ιουνίου 2004. Κατά τη στιγμή της εγγραφής, το πάρτι είχε 90.000 μέλη. Μετά τις εκλογές του 2004 για το Μαζιλίς, το κόμμα έλαβε το 1,98% των συνολικών ψήφων. Στις εκλογές του 2007, το κόμμα κέρδισε το 1,29% των ψήφων και δεν πέρασε το εκλογικό όριο. Το QKHP εξελέγη στο κοινοβούλιο στις νομοθετικές εκλογές του 2012. 

== Παραπομπές ==
Μις Ουσάτεκ

Ο Μις Ουσάτεκ (πολωνικά: "Miś Uszatek", κυριολεκτικά "Αρκουδάκι με Πεσμένο Αυτί") είναι ένας πολωνικός χαρακτήρας από την παιδική τηλεοπτική σειρά τεχνικής καρέ καρέ με το ίδιο όνομα. Δημιουργήθηκε από κοινού από τον Πολωνό συγγραφέα Τσέσουαφ Γιαντσάρσκι και τον σκιτσογράφο Ζμπίγκνιεφ Ριχλίτσκι.
Το άγαλμα του Μις Ουσάτεκ στην [[Οδός Πιοτρκόφσκα|Οδό Πιοτρκόφσκα]] στο [[Λοτζ]].
Η πρώτη εμφάνιση του Μις Ουσάτεκ ήταν σε ένα πολωνικό περιοδικό κόμικ για παιδιά, το «Miś», στις 6 Μαρτίου 1957. Αργότερα, ήταν ο κύριος χαρακτήρας πολλών παιδικών βιβλίων, τα οποία μεταφράστηκαν σε πολλές γλώσσες. Ωστόσο, ο Μις Ουσάτεκ έγινε πολύ δημοφιλής το 1975, όταν το Στούντιο Ταινιών Μικρού Μήκους στο Λοτζ ("Studio Malych Form Filmowych" , Se-ma-for, δημιούργησε μια σειρά κινουμένων σχεδίων για την Δημόσια Πολωνική Τηλεόραση, που περιλάμβανε τον ηθοποιό Μιετσίσουαφ Τσεχόβιτς, ο οποίος έδινε φωνή στους χαρακτήρες. Στην πολωνική κατάταξη των προγραμμάτων κινουμένων σχεδίων όλων των εποχών, η σειρά έρχεται συνήθως δεύτερη μετά από το "Μπόλεκ και Λόλεκ". 

Το αρκουδάκι Μις Ουσάτεκ και οι φίλοι του - "Prosiaczek" ("Προσιάτσεκ", «γουρουνάκι»), "Króliczki" ("Κρουλίτσκι", «κουνελάκια») και "Zajączek" ("Ζαγιόντσεκ", «λαγουδάκι»), καθώς και τον Κρούτσεκ το Κουταβάκι - αγαπήθηκαν από τα παιδιά. Ταυτόχρονα, ο Ουσάτεκ έπαιξε το ρόλο ενός φίλου από το νηπιαγωγείο. Άρεσε επίσης στους γονείς, καθώς πάντα πήγαινε για ύπνο την κατάλληλη ώρα, τραγουδώντας το τραγούδι της καληνύχτας:

Συνολικά, το Se-ma-for δημιούργησε 104 επεισόδια, με το τελευταίο το 1987. Στη δεκαετία του 1960, δημιουργήθηκαν δύο θεατρικές ταινίες για τη φιλική αρκούδα. Επίσης, το φθινόπωρο του 2007, το στούντιο Se-ma-for ανακοίνωσε ότι σχεδίαζε να δημιουργήσει περισσότερα επεισόδια, αλλά αργότερα αυτά τα σχέδια άλλαξαν υπέρ μιας πιθανής ταινίας πλήρους μήκους, που θα δημιουργηθεί με τη βοήθεια της ιαπωνικής εταιρείας Eden Entertainment. Από το 2008, ο "Mis Uszatek" προβάλλεται στην πολωνική τηλεόραση κάθε Πέμπτη.

Τον Ιούλιο του 2007, οι τοπικές αρχές στο Λοτζ αποφάσισαν να κατασκευάσουν ένα άγαλμα αφιερωμένο στο Μις Ουσάτεκ, το οποίο τοποθετήθηκε κατά μήκος του κεντρικού δρόμου του Λοτζ, Πιοτρκόφσκα, έξω από το Τουριστικό Κέντρο Πληροφοριών.
Ημισέληνος

Η ημιεσέληνος είναι σύμβολο που χρησιμοποιείται για την αναπαράσταση της σεληνιακής φάσης στο πρώτο τέταρτο, ή κατ 'επέκταση ένα σύμβολο που αντιπροσωπεύει την ίδια τη Σελήνη.

Χρησιμοποιείται ως αστρολογικό σύμβολο για τη Σελήνη και ως εκ τούτου ως αλχημικό σύμβολο για το ασήμι. Ήταν επίσης το έμβλημα της Αρτέμιδος, και ως εκ τούτου αντιπροσώπευε την παρθενιά. Στη Ρωμαιοκαθολική εκκλησία συνδέεται με την Παναγία.

Από τη χρήση του ως στέγη σε τζαμιά της Οθωμανικής εποχής, έχει επίσης συσχετιστεί με το Ισλάμ. H ημισέληνος εισήχθη ως σήμα για τους μουσουλμάνους στον στρατό των ΗΠΑ από το 1993.

thumb|Ημισέληνος του Ραμαζανιού. 
250px|μικρογραφία|Η ημισέληνος, ως σύμβολο της Τουρκικής Δημοκρατίας
Κερνάβ

Το Κερνάβ ήταν μια μεσαιωνική πρωτεύουσα του Μεγάλου Δουκάτου της Λιθουανίας και σήμερα είναι τουριστικό αξιοθέατο και αρχαιολογικός χώρος (πληθυσμός 272, 2011). Βρίσκεται στο περιφερειακή ενότητα του δήμου Σιρβίντος (Širvintos), που βρίσκεται στη νοτιοανατολική Λιθουανία. Μία προστατευόμενη πολιτιστική περιοχή της Λιθουανικής πολιτείας ιδρύθηκε στο Κερνάβ (Kernavė) το 1989. Το 2004 ο αρχαιολογικός χώρος του Κερνάβ συμπεριλήφθηκε στη λίστα παγκόσμιων κληρονομιών της UNESCO.
Μαριάνθη Ζαφειρίου

Η Μαριάνθη Ζαφειρίου (29 Ιανουαρίου 1994) είναι Ελληνίδα αθλήτρια της ρυθμικής γυμναστικής. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο. Έχει επίσης συμμετάσχει σε παγκόσμιες διοργανώσεις όπως στο Παγκόσμιο Πρωτάθλημα Ρυθμικής Γυμναστικής το 2010 και το 2011.

*http://www.intlgymnast.com/index.php?option=com_content&view=article&id=3349:fig-releases-official-olympic-roster&catid=92:2012-olympic-news&Itemid=242
Ελένη Δόικα

Η Ελένη Δόικα (15 Νοεμβρίου 1995) είναι Ελληνίδα αθλήτρια της ρυθμικής γυμναστικής. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο. Έχει επίσης συμμετάσχει σε παγκόσμιες διοργανώσεις όπως στο Παγκόσμιο Πρωτάθλημα Ρυθμικής Γυμναστικής το 2011, 2013, 2014 και 2015. Συμμετείχε επίσης στους Ευρωπαϊκούς Αγώνες 2015 στο Μπακού.

Ήταν μέλος της εθνικής ομάδας ρυθμικής γυμναστικής στους Θερινούς Ολυμπιακούς Αγώνες 2016 στο Ρίο ντε Τζανέιρο. Η ομάδα κατέλαβε την 13η θέση στους προκριματικούς αγώνες και δεν κατάφερε να προκριθεί στον τελικό.

*http://www.intlgymnast.com/index.php?option=com_content&view=article&id=3349:fig-releases-official-olympic-roster&catid=92:2012-olympic-news&Itemid=242
Άουγκουστ Μαξιμίλιαν Μίρμπεργκ

Ο Άουγκουστ Μαξιμίλιαν Μίρμπεργκ (σουηδικά: "August Maximilian Myhrberg") (24 Ιουλίου 1797 - 31 Μαρτίου 1867) ήταν Φινλανδός-Σουηδός στρατιωτικός αξιωματικός και επαναστάτης. Αφού εγκατέλειψε τις σπουδές του στο Πανεπιστήμιο της Ουψάλα, ακολούθησε μια στρατιωτική σταδιοδρομία, υποστηρίζοντας τους φιλελεύθερους στην επανάσταση των Εκατοντάδων Χιλιάδων Υιών του Αγίου Λουδοβίκου, τους Έλληνες στον Ελληνικό Πόλεμο της Ανεξαρτησίας και τους Πολωνούς επαναστάτες στη Νοεμβριανή Εξέγερση. Οι περιπέτειες του έγινα θρύλοι στην πατρίδα του τη Σουηδία και το προσωπικότητα του εξιδανικεύτηκε από Φινλανδούς εθνικιστές στα τέλη του 19ου αιώνα.
Αλεξία Κυριαζή

Η Αλεξία Κυριαζή (15 Δεκεμβρίου 1995) είναι Ελληνίδα αθλήτρια της ρυθμικής γυμναστικής. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο. Έχει επίσης συμμετάσχει σε παγκόσμιες διοργανώσεις, όπως στο Παγκόσμιο Πρωτάθλημα Ρυθμικής Γυμναστικής το 2011.
Άνα Πάουκερ

Η Άνα Πάουκερ (ρουμανικά: "Ana Pauker", 13 Φεβρουαρίου 1893 - 3 Ιουνίου 1960), γεννηθείσα ως Χάνα Ρόμπινσον ("Hannah Rabinsohn"), ήταν Ρουμάνα ηγέτιδα του κομμουνιστικού κινήματος στη Ρουμάνια, καθώς και Υπουργός Εξωτερικών περί της δεκαετίες του 1940 και του 1950. Η Πάουκερ είναι επίσης γνωστή ως η πρώτη γυναίκα που γίνεται Υπουργός Εξωτερικών παγκοσμίως, συγκεκριμένα τον Δεκέμβριο του 1947. Υπήρξε επίσης ανεπίσημα η αρχηγός του Κομμουνιστικού Κόμματος Ρουμανίας, ευθύς αμέσως με το τελείωμα του Δευτέρου Παγκοσμίου Πολέμου. Η Πάουκερ γεννήθηκε στην περιοχή του Βασλούι, σε μία φτωχή εβραϊκή οικογένεια. 

Κατά την ενήλική ζωή της αρχικά εργάστηκε ως δασκάλα. Από τα τέσσερα αδέλφια της, μόνο το ένα επιβίωσε. Ο αδελφός της ήταν σιωνιστής, σε αντίθεση εκείνη, συμπάθησε τον σοσιαλισμό, και μάλιστα έγινε και μέλος του Σοσιολδημοκρατικού Κόμματος Ρουμανίας, το 1915, το οποίο ήταν προπομπός του Σοσιαλιστικού Κόμματος Ρουμανίας (1918). Εκείνη άνηκε στην προ-μπολσεβική πτέρυγα, η οποία πήρε τα ηνεία του κόμματος τον Μάιο του 1921, υπό την ονομασία Σοσιαλιστικό-Κομμουνιστικό Κόμμα Ρουμανίας (το μελλοντικό Κομμουνιστικό Κόμμα Ρουμανίας). Αυτή και ο σύζυγός της Μάρσελ Πάουκερ, έγινε ηγετικά μέλη του κόμματος. Κατά το 1923 και το 1924 συνελήφθηκαν και εξορίστηκαν. Κατά τα τέλη της δεκαετίας αυτής μετακόμισε στη Μόσχα, όπου γράφτηκε στο Διεθνές Πανεπιστήμιο Λένιν, στο οποίο εκπαιδεύτηκε για λειτουργίες του κομμουνιστικού κινήματος.
Αργότερα συμμετέχει στο κίνημα όλων των Βαλκανίων. Κατά την επιστροφή της στη Ρουμανία το 1935, συνελήφθη ξανά και μάλιστα κατά τη σύλληψη της έριξαν σφαίρες και στα δύο πόδια. Το 1940, ο σύζυγός της έπεσε θύμα της Μεγάλης Εκκαθάρισης, με φήμες να αναφέρουν, ότι η Πάουκερ πλέον τον θεωρούσε τροτσκιστή προδότη. Κατά τα τέλη της δεκαετίας του 1940 κι αφού ο Κόκκινος Στρατός εισέβαλε στη Ρουμανία, επέστρεψε κι αυτή στην πατρίδα της, λαμβάνοντας πόστο στην κυβέρνηση που σχηματίστηκε. Ο ρόλος της εκεί υπήρξε σημαντικότατος για το κίνημα. Το 1952, έπεσε κι αυτή θύμα των σταλινικών εκκαθαρίσεων, με κατηγορία του σιωνισμού. Κατόπιν, και μετά τον θάνατο του Στάλιν αφαίθηκε ελεύθερη με περιορισμούς. Παρόλα αυτά, το 1959, διαγνώστηκε με τερματικό στάδιο καρκίνο, ο οποίο εξαπλώθηκε στην καρδιά της και τα πνευμόνια της, πεθαίνοντας από ανακοπή, το 1960. Σήμερα στη Ρουμανία θεωρείται μία από τις κεντρικότερες φιγούρες του κινήματος. Το 2016, στο ντοκιμαντέρ Ράντου Γκαμπρέα, υπάρχουν υπενεγμοί ότι η δαιμονοποίηση της οφείλεται στο ότι ήταν εβραία γυναίκα παρά το οτιδήποτε άλλο. Σήμερα στο Υπουργείο Εξωτερικών, ο μόνος υποργός που δεν τιμάται με εικόνα στους τοίχους του είναι η Πάουκερ.
Σοφία Ρήγα

Η Σοφία Ρήγα (18 Ιουλίου 1988) είναι Ελληνίδα αθλήτρια του στίβου με ειδίκευση στον μαραθώνιο. Διαγωνίστηκε στον μαραθώνιο των γυναικών στους Θερινούς Ολυμπιακούς Αγώνες 2016 όπου κατέλαβε την 103η θέση με χρόνο 2:49:07.

*
Χάιδω Αλεξούλη

Η Χάιδω Αλεξούλη (Λάρισα 29 Μαρτίου 1991) είναι Ελληνίδα αθλήτρια του στίβου με ειδίκευση στο άλμα εις μήκος. Διαγωνίστηκε στους Θερινούς Ολυμπιακούς Αγώνες 2016. Ο πατέρας της Γιάννης Αλεξούλης είναι πρώην επαγγελματίας ποδοσφαιριστής, που αγωνίστηκε με την ΑΕΛ και τον ΠΑΟΚ.
Στάσυς Γκιρένας

Ο Στάσυς Γκιρένας (Stasys Girėnas) (γνωστός ως Stanley T. Girenas στις ΗΠΑ, γεννήθηκε ως Στάσυς Γκίρσκις (Stasys Girskis), 4 Οκτωβρίου 1893 στο Βυτογκάλα, Κυβερνείο του Κόβνο - 17 Ιουλίου 1933 κοντά στο Σόλντιν, Γερμανία) ήταν Λιθουανός-Αμερικανός πιλότος, ο οποίος πέθανε το 1933 κατά τη διάρκεια μιας απευθείας πτήσης από τη Νέα Υόρκη προς την πόλη Κάουνας της Λιθουανίας.
Δήμητρα Κόρρη

Η Δήμητρα Κόρρη (17 Ιουλίου 1992) είναι Ελληνίδα αθλήτρια του καλλιτεχνικού πατινάζ που εκπροσωπεί την Ελλάδα στο ατομικό πατινάζ. Κέρδισε το ασημένιο μετάλλιο στο EduSport Trophy το 2018 και το χάλκινο μετάλλιο στους Βαλκανικούς Αγώνες 2018. Είναι τέσσερις φορές πρωταθλήτρια Ελλάδος (2014, 2017, 2018, 2019). Η Κόρρη πέρασε την παιδική της ηλικία μεταξύ της Ελλάδας και των ΗΠΑ καθώς ολοκλήρωσε το σχολείο στις ΗΠΑ και περνούσε τα καλοκαίρια της στην Ελλάδα.

* Dimitra Korri στο International Skating Union
Ιουλία Αβίτα Μαμαία

H Ιουλία Αβίτα Μαμαία, λατιν. Julia Avita Mamaea (14 ή 29 Αυγούστου μετά το 180 - 235) ήταν ευγενής από τη Συρία και αντιβασίλισσα της Ρωμαϊκής Αυτοκρατορίας επί της δυναστείας των Σεβήρων. Ως η μητέρα τού Αλεξάνδρου Σεβήρου έγινε αντιβασίλισσα ως την ενηλικίωσή του και στην πράξη (de facto) σε όλη τη βασιλεία του.
All Hail the King

All Hail the King είναι αμερικανική ταινία μικρού μήκους παραγωγής 2014, η οποία κυκλοφόρησε απευθείας σε βίντεο και επικεντρώνεται στον χαρακτήρα Τρέβορ Σλάτερι από το κινηματογραφικό σύμπαν της Marvel (MCU). Την παραγωγή έκαναν τα Marvel Studios και τη διανομή η Walt Disney Studios Home Entertainment στη home media κυκλοφορία της ταινίας "Thor 2: Σκοτεινός Κόσμος". Αποτελεί spin-off της ταινίας "Iron Man 3" και μέρος του MCU, με τα γεγονότα της να διαδραματίζονται αμέσως μετά τα γεγονότα του "Iron Man 3". Είναι η πέμπτη ταινία στη σειρά ταινιών μικρού μήκους της Marvel (Marvel's One-Shots). Την ταινία έγραψε και σκηνοθέτησε ο Ντρου Πιρς και σε αυτήν πρωταγωνιστούν οι Μπεν Κίνγκσλεϊ, Σκουτ ΜακΝέρι, Λέστερ Σπέιτ και Σαμ Ρόκγουελ, με τον Κίνγκσλεϊ να επαναλαμβάνει τον ρόλο του από τον "Iron Man 3" και τον Ρόκγουελ τον δικό του ρόλο ως Τζάστιν Χάμερ από τον "Iron Man 2". Στο "All Hail the King", ένας σκηνοθέτης ντοκιμαντέρ παίρνει συνέντευξη από τον κακόφημο ψεύτικο τρομοκράτη Τρέβορ Σλάτερι στη φυλακή.
Αθανάσιος Πίπης

Ο Αθανάσιος Πίπης (πέθανε το 1821) ήταν Έλληνας ιερέας και αγωνιστής στην Ελληνική Επανάσταση του 1821, με καταγωγή από το Βουνό Χειμάρας.
Ευρωπαϊκό Πρωτάθλημα Σκοποβολής 10 μέτρων

Το Ευρωπαϊκό Πρωτάθλημα Σκοποβολής 10 μέτρων (αγγλικά: "10m European Shooting Championships") είναι ένα διεθνές πρωτάθλημα σκοποβολής για αθλητές των Ευρωπαϊκών χωρών το οποίο διοργανώνεται ετησίως το Μάρτιο από την Ευρωπαϊκή Συνομοσπονδία Σκοποβολής (ESC).

Η διοργάνωση πραγματοποιήθηκε για πρώτη φορά στο Μεζιμπόρι της Τσεχοσλοβακίας το Μάρτιο του 1971 με την διεξαγωγή 8 αγωνισμάτων, 4 ανδρών και 4 γυναικών. Στο σημερινό πρόγραμμα περιλαμβάνονται 17 αγωνίσματα, 7 ανδρών, 7 γυναικών και 3 μικτά.
Κωνσταντίνος Σκενδέρης

Ο Κωνσταντίνος Σκενδέρης ήταν Έλληνας δημοσιογράφος και συγγραφέας. Γεννήθηκε στην Κορυτσά στη σύγχρονη νοτιοανατολική Αλβανία, όταν η πόλη βρισκόταν υπό Οθωμανική κυριαρχία. Από το 1910 δημοσίευε την εφημερίδα ο Πελασγός. 

Όταν η πατρίδα του προσαρτήθηκε στην Ελλάδα (Οκτ. 1914 – Σεπτ. 1916), ο Σκενδέρης εξελέγη μέλος του Ελληνικού Κοινοβουλίου για τον νομό Κορυτσάς στις εκλογές του Δεκεμβρίου 1915. Από το 1916 έζησε στην Αθήνα όπου και συνέχισε να εκδίδει την εφημερίδα του μέχρι το 1940.
Γκαλσβίνθα

Η Γκαλσβίνθα ("Galswinthe" ή "Galeswinthe", 540 - 568) ήταν πριγκίπισσα των Βησιγότθων που έγινε βασίλισσα των Φράγκων μέσω του γάμου της με τον βασιλιά της Νευστρίας Χιλπέριχο Α΄. Η Γκαλσβίνθα ήταν η μεγαλύτερη από τις δύο κόρες του βασιλιά των Βησιγότθων στην Ισπανία Αθάναγκιλντ και της συζύγου του Γκοσβίνθας. Η μικρότερη αδελφή της ήταν η Μπρουνχίλντα της Αυστρασίας που παντρεύτηκε τον Βασιλιά της Αυστρασίας Σιγιβέρτο Α΄ από τον Οίκο των Μεροβιγγείων. 

Δολοφονήθηκε το ίδιο έτος του γάμου της και δεν είχε απογόνους. Η δολοφονία της προκάλεσε 40ετή εμφύλιο πόλεμο στο βασίλειο των Μεροβιγγείων μεταξύ του Χιλπέριχου Α΄ και του ετεροθαλούς αδελφού του Σιγιβέρτου Α΄ βασιλιά της Αυστρασίας του οποίου η σύζυγος Μπρουνχίλντα ήταν αδελφή της Γκαλσβίνθας.
Αθανάσιος Ιατρίδης

Ο Αθανάσιος Ιατρίδης (1798 ή 1799–1866) ήταν Έλληνας ζωγράφος, λιθογράφος και σχεδιαστής.
Yung Light

Ο Yung Light (πραγματικό όνομα: Χρήστος Ιωαννίδης), γνωστός και ως Nerogreco ή απλώς Light, είναι Έλληνας trapper , ιδιοκτήτης και μέλος της δισκογραφικής εταιρείας Capital Music. Γεννήθηκε το 1995 στην Θεσσαλονίκη και κατάγεται από την Κένυα, από την πλευρά της μητέρας του, εξού και το ψευδώνυμο "Nero Greco", που μεταφράζεται ως "ο μαύρος Έλληνας". Ανακαλύφθηκε από τον Υποχθόνιο το 2012, σε ηλικία 17 ετών.
Το 2015 κυκλοφόρησε το πρώτο του EP με τίτλο "Nero Greco". Έπειτα ακολούθησαν δύο τραγούδια σε συνεργασία με τον τράπερ Snik, τα "Tony Montana" και "Gucci Mane", τα οποία γνώρισαν μεγάλη επιτυχία. Το 2016 έβγαλε το τραγούδι "Ποιός Είμαι" το οποίο αποτελεί μέχρι σήμερα το πιο γνωστό του σινγκλ με πάνω από 26 εκ. προβολές. 

Το 2017 έβγαλε το άλμπουμ "Primo", το οποίο περιλαμβάνει το κομμάτι "Πέτα Τα" και το ομώνυμο τραγούδι ,το οποίο εξιστορεί την προσωπική του ιστορία, καθώς και τα Cinco de Mayo, Πάρτο αλλιώς, Stan, Xannie, Χριστός και Free Mike. Τα επόμενα χρόνια κυκλοφόρησε διάφορα σινγκλ τα οποίο γνώρισαν επιτυχία. Κάποια από αυτά είναι τo "Mosca, το OJ" και τo "Όλα τα Chains," με τον DJ Silence. Έχει συμμετάσχει στα κομμάτια "Dealer, Peru" και "Stars". Επίσης κατέχει μια μάρκα ρουχισμού, την PrimoTheBrand.

Το 2020 υπήρξε μια πολύ σημαντική χρονιά για τον ίδιο αφού τα κομμάτια στα οποία συμμετείχε τόσο ως δημιουργός όσο και με άλλους καλλιτέχνες (MadClip, Hawk, Billy Sio, Atc Nico κλπ.) γνώρισαν ιδιαίτερη απήχηση στο κοινό (Slang.Iced out, Xiliometra). Στις 18 Δεκεμβρίου και στις 21 Δεκεμβρίου -στο Spotify και στο Youtube αντίστοιχα- δημοσιεύθηκε το κομμάτι του Voodoo σε συνεργασία με τον Hawk καθώς και ο κοινός τους δίσκος με την ονομασία Supernova στις 25 Δεκεμβρίου.

Το 2021, ο Light έβγαλε το τρίτο του στούντιο άλμπουμ, με τίτλο "Immortale", με συμμετοχές απο τους Thug Slime, Alitiz, Vlospa, Mad Clip κ.α. Ο δίσκος δέχθηκε θετικές κριτικές απο το κοινό και μουσικόφιλους, με το σινγκλ "Τι Φοβάσαι" να παραμένει το διασημότερο κομμάτι του δίσκου, σε συνδιασμό με το μουσικό βίντεο που δημοσιεύτηκε.
Τέταρτο Ράιχ

Το Τέταρτο Ράιχ () είναι το υποθετικό μελλοντικό Γερμανικό Ράιχ και διάδοχος του Γ΄ Ράιχ (1933-1945).
Κοσμάς ο Θεσπρωτός

Ο Κοσμάς ο Θεσπρωτός (1780[;]-1852) ήταν Έλληνας λόγιος, ιερέας και θεολόγος.
Τάκης Τσιάκος

Ο Τάκης Τσιάκος (Αργυρόκαστρο, 1909 - Αθήνα, 1997) ήταν Έλληνας συγγραφέας και ποιητής, εκπρόσωπος του ποιητικού ύφους του Κωστή Παλαμά.

Ο Τάκης Τσιάκος, γιος του Μιχάλη, γεννήθηκε στο Αργυρόκαστρο, στο βιλαέτι Ιωαννίνων στην Οθωμανική Αυτοκρατορία, στη σημερινή νότια Αλβανία (Βόρεια Ήπειρος). Το 1930 μετακόμισε στα Ιωάννινα όπου έκανε το λογοτεχνικό του ντεμπούτο και άρχισε να γράφει στίχους στις στήλες των τοπικών εφημερίδων, καθώς και σε γνωστά ελληνικά περιοδικά. Το 1936 δημοσίευσε την πρώτη του συλλογή με την ονομασία Σβησμένη Ηχώ. Το έργο του επηρεάστηκε από τον εθνικό χαρακτήρα της ποίησης του Κωστή Παλαμά, ένα χαρακτηριστικό που συναντάται και σε άλλους ποιητές με καταγωγή από τη Βόρειο Ήπειρο. Αργότερα ο Τάκης Τσιάκος έγινε αντιπρόεδρος του Διοικητικού συμβουλίου του Συλλόγου Ελλήνων Λογοτεχνών.
Τάσος Βιδούρης

Ο Τάσος Βιδούρης (Δρόβιανη Αυλώνα, 1888 - Πάτρα, 1967) ήταν Έλληνας ποιητής και συγγραφέας.

Γεννήθηκε στο χωριό Δρόβιανη (επαρχία Δέλβινου) στη σύγχρονη νότια Αλβανία. Αφού ολοκλήρωσε τις σπουδές στο χωριό του, ο Βιδούρης συνέχισε τις σπουδές του στη Μεγάλη του Γένους Σχολή στην Κωνσταντινούπολη. Μετά την αποφοίτησή του παρέδιδε μαθήματα ελληνικής γλώσσας στο σπίτι, καθώς και μαθήματα σε πολλά άλλα ελληνικά σχολεία της περιοχής. Σπούδασε στη Γαλλία και γνώρισε τη γαλλική λογοτεχνία.

Γύρω στο 1930 μετακόμισε στην Πάτρα και το 1938 δημοσίευσε την πρώτη του συλλογή από διάφορα διηγήματα με τον Διηγήματα. Ο Βιδούρης έγινε καθηγητής στο τοπικό Πανεπιστήμιο λίγο πριν το θάνατό του το 1967.

Η γνωστότερη ποιητική συλλογή του Βιδούρη είναι η Ιλίσσια. Το ποιητικό του ύφος είναι ο νατουραλισμός, καθώς προσπάθησε να περιγράψει τα τοπικά έθιμα και ψυχολογικές καταστάσεις. Έχει μεταφράσει πολλά γνωστά έργα από τα γαλλικά στα ελληνικά.

Τα διηγήματά του δημοσιεύτηκαν σε μια συλλογή με τον τίτλο Διηγήματα, ενώ μετέφρασε και γαλλικά έργα.
Λίνε Κιάρσφελντ

Η Λίνε Κιάρσφελντ (γεν. 20 Απριλίου 1994) είναι παίκτρια της αντιπτέρισης από τη Δανία. Κέρδισε το χρυσό μετάλλιο στο μονό γυναικών στους Ευρωπαϊκούς Αγώνες, αφού επικράτησε έναντι στη Λιάν Ταν από το Βέλγιο.
Κώστας Φραγκολιάς

Ο Κώστας Φραγκολιάς (Αθήνα, 1 Απριλίου 1975) είναι Έλληνας μοντέλο, ποδοσφαιριστής, ηθοποιός και παρουσιαστής.
Μπρούνο Φελίπε Σόουζα Ντα Σίλβα

Ο Μπρούνο Φελίπε Σόουζα Ντα Σίλβα ("Bruno Felipe Souza Da Silva," γενν. 26 Μαΐου 1994, Σάο Πάολο), γνωστός ως Μπρούνο, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Άρη Θεσσαλονίκης.
Θεμιστοκλής Μπαμίχας

Ο Θεμιστοκλής Μπαμίχας (1875-1930) ήταν Έλληνας πολιτικός και εκπρόσωπος της Βορείου Ηπείρου στη Διάσκεψη Ειρήνης του Παρισιού το 1919.

Ο Μπαμίχας γεννήθηκε στο Δέλβινο στη σύγχρονη νότια Αλβανία (Βόρεια Ήπειρος) της τότε Οθωμανικής Αυτοκρατορίας. Μετά την ολοκλήρωση των βασικών σπουδών του στο Δέλβινο, πήγε στη Γενεύη, όπου σπούδασε νομικά. Πίσω στο Δέλβινο, συμμετείχε σε διάφορες πατριωτικές πρωτοβουλίες και το 1914 μετακόμισε στη κοντινή Κέρκυρα. Ωστόσο, την ίδια χρονιά επέστρεψε και συμμετείχε στον αγώνα για την ίδρυση της Αυτόνομης Δημοκρατίας της Βορείου Ηπείρου. Στις εκλογές του 1915, ενώ η Βόρεια Ήπειρος βρισκόταν προσωρινά υπό ελληνικό έλεγχο, εξελέγη μέλος του ελληνικού Κοινοβουλίου. Κατά τη διάρκεια αυτής της περιόδου συνεργάστηκε στενά με τον αντιβενιζελιστή Ίωνα Δραγούμη. Το 1919 ταξίδεψε στη Σύνοδο Ειρήνη του Παρισιού, ως μέρος της Βορειοηπειρώτικης αντιπροσωπείας υπό τον Αλέξανδρο Καραπάνο. Ο Μπαμίχας έζησε το υπόλοιπο της ζωής του στην Κέρκυρα.

Στην Κέρκυρα εξέδωσε το βιβλίο Κώδιξ του Ναού της Πόλεως του Δελβίνου, το οποίο περιέχει σημαντικές ιστορικές πληροφορίες σχετικά με τους αναγκαστικούς εξισλαμισμούς τον 17ο αιώνα και τους διωγμούς Χριστιανών στο Δέλβινο και την ευρύτερη περιοχή.
Γκόρνι Γιασένιανι

Το Γκόρνι Γιασένιανι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό μικρότερο ή ίσο των κατοίκων.
Ερσίν Τατάρ

Ο Ερσίν Τατάρ (τουρκικά: Ersin Tatar γεννηθείς το 1960) είναι Τουρκοκύπριος πολιτικός και σημερινός πρόεδρος της μη αναγνωρισμένης διεθνώς ΤΔΒΚ. Εξελέγη στις 18 Οκτωβρίου 2020 με 51,74% έναντι του Μουσταφά Ακιντζί που εξασφάλισε ποσοστό 48,26% Πρόκειται για πολιτικό που ταυτίζεται απολύτως με τις επιλογές του Τούρκου προέδρου Ρετζέπ Ταγίπ Ερντογάν και τάσσεται υπέρ της «λύσης» των δύο κρατών στη μεγαλόνησο..
Break Free

Το "Break Free" είναι τραγούδι από την Αμερικανίδα τραγουδίστρια Αριάνα Γκράντε με συνεργάτη τον ρωσογερμανό μουσικό παραγωγό Zedd. Γράφτηκε από τον Σαβάν Κοτέτσα και έκανε πρεμιέρα στις 2 Ιουλίου 2014 στην εκπομπή Total Ariana Live του MTV. Το τραγούδι έγινε διαθέσιμο για ψηφιακή λήψη αργότερα εκείνη την ημέρα. Μουσικά, το τραγούδι ανήκει στην ηλεκτρονική χορευτική μουσική και την ηλεκτρονική μουσική, ένα νέο είδος για την Γκράντε που γράφει κυρίως μουσική ποπ και R&B.
All Hope Is Gone

Το All Hope Is Gone είναι το τέταρτο άλμπουμ του αμερικανικού heavy metal συγκροτήματος Slipknot, το οποίο κυκλοφόρησε στις 20 Αυγούστου του 2008, από την Roadrunner Records. Το άλμπουμ κυκλοφόρησε σε δύο εκδόσεις: σε μία απλή σε CD και σε μία σπέσιαλ, η οποία μεταξύ άλλων περιείχε πολυσέλιδο βιβλιαράκι και 3 bonus tracks. Χαρακτηριστικό του δίσκου αυτού, είναι ότι το σχήμα εγκατέλειψε τελείως το nu metal, πηγαίνοντας περισσότερο σε έναν πιο groove metal ήχο. Στιχουργικά ο δίσκος, ασχολείται με θέματα όπως ο θυμός, η ψύχωση, η δυσαρέσκεια και τη μουσική βιομηχανία. 

Ο δίσκος, γενικά, απέσπασε καλά σχόλια από τους κριτικούς, με το άλμπουμ να φτάνει στην κορυφή 9 διαφορετικών charts παγκοσμίως, όπως για παράδειγμα στα αμερικανικά Billboard 200, κι έγινε ο πρώτος δίσκος τους που καταφέρνει κάτι τέτοιο. Στις 10 Αυγούστου του 2010, έγινε και πλατινένιος στις Ηνωμένες Πολιτείες, πουλώντας πάνω από 1 εκατομμύριο αντίτυπα. Η συνολική διάρκεια του δίσκου είναι 57 λεπτά και 57 δευτερόλεπτα, γεγονός που τον καθιστά τον μικρότερο δίσκος του έως εκείνη τη στιγμή. Επίσης, είναι ο τελευταίος δίσκος του σχήματος, που συμμετείχε το πρώτο line-up του, αφού, πρώτον, στις 24 Μαΐου του 2010, ο μπασίστας Paul Grey πέθανε, ενώ, δεύτερον, ο ντράμερ Joey Jordison, αποχώρησε τον Δεκέμβριο του 2013.
Λεξικό της ελληνικής και ρωμαϊκής γεωγραφίας

δεξιά|μικρογραφία|440x440εσ| Το εξώφυλλο στην έκδοση του 1856 του "λεξικού της ελληνικής και ρωμαϊκής γεωγραφίας", τόμος 1.
Το Λεξικό της ελληνικής και ρωμαϊκής γεωγραφίας ("Dictionary of Greek and Roman Geography"), που δημοσιεύθηκε για πρώτη φορά το 1854, ήταν το τελευταίο από μία σειρά κλασσικών λεξικών που επιμελήθηκε ο Άγγλος ακαδημαϊκός Ουίλλιαμ Σμιθ (1813 – 1893), που περιελάμβανε ως αδελφικά έργα το "λεξικό των ελληνικών και ρωμαϊκών αρχαιοτήτων" και το "λεξικό της ελληνικής και ρωμαϊκής βιογραφίας και μυθολογίας". Όπως δήλωσε ο Σμιθ στο "Πρόθεμα": «Το Λεξικό της Γεωγραφίας... σχεδιάστηκε κυρίως για να απεικονίσει τους Έλληνες και Ρωμαίους συγγραφείς και να επιτρέψει σε έναν επιμελή φοιτητή να τα διαβάσει με τον πιο κερδοφόρο τρόπο». Το βιβλίο διατηρεί την περιγραφή: σε δύο τεράστιους τόμους, το λεξικό παρέχει λεπτομερή κάλυψη όλων των σημαντικών χωρών, περιοχών, πόλεων, γεωγραφικών χαρακτηριστικών που εμφανίζονται στην ελληνική και ρωμαϊκή λογοτεχνία, χωρίς να ξεχνάμε αυτά που αναφέρονται αποκλειστικά στη Βίβλο. Το έργο επανεκδόθηκε τελευταία φορά το 2005.
Καθαροί Πια

Το Καθαροί Πια είναι το τρίτο έργο της Αγγλίδας θεατρικής συγγραφέως Sarah Kane . Αρχικά παραστάθηκε το 1998 στο Royal Court Theatre Downstairs του Λονδίνου. Το έργο διαδραματίζεται σε ένα πανεπιστήμιο που έχει μετατραπεί σε κάποιου είδους παράξενο θεσμό υπό την εξουσία του σαδιστικού Tinker. Όταν το έργο έκανε πρεμιέρα στο Royal Court τον Απρίλιο του 1998, η Kane έπαιξε το ρόλο της Grace για τις τρεις τελευταίες παραστάσεις λόγω τραυματισμού που υπέστη η αρχική ηθοποιός. 

Μερικές φορές υποστηρίζεται ότι ο Τίνκερ πήρε το όνομά του από τον κριτικό θεάτρου της βρετανικής εφημερίδας "The Daily Mail," Jack Tinker, του οποίου η αναθεώρηση του πρώτου έργου της Kane "Blasted" είχε τίτλο "αυτή η αηδιαστική γιορτή της βρωμιάς", αλλά δεν φαίνεται να υπάρχουν στοιχεία της Kane που να το επιβεβαιώνουν αυτό.
Ανδρέας Ιδρωμένος

Ο Ανδρέας Ιδρωμένος (1764–1843) ήταν Έλληνας λόγιος, ιερέας και δάσκαλος
Αχμάντ Σιρχιντί

Ο Αχμάντ Σιρχιντί, γνωστός επίσης και ως Σάιχ Αχμάντ Σιρχιντί ήταν Ινδός μουσουλμάνος θεολόγος και εκπαιδευτικός (1593-1624), ο οποίος συνέβαλε ουσιαστικά στην παλινόρθωση της μουσουλμανικής ορθοδοξίας μετά την πανθειστική επίδραση της ινδουιστικής διδασκαλίας σε Ινδούς και Πακιστανούς μουσουλμάνους και Σουφιστές. Προσβάλλοντας τις δοξασίες των Σουφιστών, που τις διέδιδε ο Ιμπν αλ-Αραμπή, ο Αχμάντ επανεβεβαίωσε την αληθινή διάκριση ανάμεσα στον θεό, τον άνθρωπο και τον κόσμο και ήταν ο εμπνευστής της κωδικοποίησης του μουσουλμανικού νόμου <ref>
Μανουέλ Μαρίν

Ο Μανουέλ Μαρίν ("Manuel Marín González" ; 21 Οκτωβρίου 1949 - 4 Δεκεμβρίου 2017) ήταν Ισπανός πολιτικός, πρώην υπουργός του υπουργικού συμβουλίου της Ισπανίας. Ήταν μέλος της Ευρωπαϊκής Επιτροπής και πρόεδρος της Επιτροπής Σαντέρ μετά την συνταξιοδότηση του Ζακ Σαντέρ. Θεωρείται ο πατέρας του προγράμματος Εράσμους.
Σίμων Στεφανής

Ο Σίμων Στεφανής (3 Ιανουαρίου 1929 - 2 Αυγούστου 2000) ήταν Αλβανός πολιτικός της κομμουνιστικής εποχής. Ο Στεφανής γεννήθηκε στην Πρεμετή. Υπηρέτησε ως Πρόεδρος της Συνέλευσης της Δημοκρατίας της Αλβανίας από τις 25 Δεκεμβρίου 1978 έως τις 22 Νοεμβρίου του 1982, καθώς και μέλος της Κεντρικής Επιτροπής του Κόμματος Εργασίας της Αλβανίας από το 1976 έως το 1991. Ο Στεφανής ήταν εν μέρει ελληνικής καταγωγής.
Ελισάβετ της Σουηβίας

Η Ελισάβετ της Σουηβίας ή Βεατρίκη της Σουαβίας (Νυρεμβέργη, 1205 - 5 Νοεμβρίου 1235) μέλος του Οίκου των Χοενστάουφεν ήταν βασίλισσα της Καστίλης και της Λεόν μέσω του γάμου της με τον Βασιλιά της Καστίλης και της Λεόν Άγιο Φερδινάνδο Γ΄. Η Ελισάβετ της Σουηβίας ήταν η τέταρτη και μικρότερη κόρη του Φιλίππου δούκα της Σουηβίας και της Ειρήνης Αγγελίνας, κόρης του Αυτοκράτορα των Ρωμαίων Ισαάκιου Β΄ Άγγελου. 

Μετά τη δολοφονία του πατέρα της (21 Ιουνίου 1208) και τον πρόωρο θάνατο της μητέρας της ένεκα επιπλοκών στη γέννα (27 Αυγούστου 1208), την κηδεμονία της Ελισάβετ και των μεγαλύτερων αδελφών της ανέλαβε ο πρώτος τους εξάδελφος Φρειδερίκος Β΄ Χοενστάουφεν, βασιλιάς της Γερμανίας. Ο Φρειδερίκος Β΄ κανόνισε τον γάμο της εξαδέλφης του Ελισάβετ με τον Φρειδερίκο Γ΄ της Καστίλης. Η τελετή του γάμου έγινε στο Μπούργος (30 Νοεμβρίου 1219). Όταν έφτασε στην Καστίλη, η Ελισάβετ πήρε το όνομα Βεατρίκη για να τιμήσει πιθανότατα τη μεγαλύτερη αδελφή της Βεατρίκη της Σουαβίας, που είχε αποβιώσει σε εφηβική ηλικία (1212) και τη μικρότερη, που απεβίωσε στη γέννησή της (1208). Όταν πέθανε ο πεθερός της Αλφόνσος Θ΄ του Λεόν, έγινε βασίλισσα της Καστίλης και τού Λεόν και ένωσε τα δύο στέμματα.
Ιωάννης Λαυρέντης

Ο Ιωάννης Λαυρέντης ήταν Έλληνας αθλητής του στίβου, ο οποίος ήταν πιθανώς ο δεύτερος δρομέας που κέρδισε έναν αγώνα μαραθωνίου. Στις 12 Μαρτίου 1896, ο Λαυρέντης ήταν πρώτος σε μία ομάδα 38 δρομέων που προσπαθούσαν να προκριθούν στους Θερινούς Ολυμπιακούς Αγώνες του 1896 στην Αθήνα, με χρόνο 3:11:27. 

Ένα μήνα αργότερα, ήταν ένας από τους 17 αθλητές που αγωνίστηκαν στον πρώτο ολυμπιακό μαραθώνιο. Επτά δρομείς, συμπεριλαμβανομένου του Λαυρέντη, δεν ολοκλήρωσαν τον αγώνα.
Θέσαρ Σάντσεθ

Ο Θέσαρ Σάντσεθ Ντομίνγκεζ ("César Sánchez Domínguez," 2 Σεπτεμβρίου 1971), γνωστός απλά ως Θέσαρ, είναι Ισπανός παλαίμαχος ποδοσφαιριστής, ο οποίος αγωνιζόταν ως τερματοφύλακας. 

Σε ακριβώς 20 σεζόν στη Πριμέρα Ντιβισιόν (το μόνο πρωτάθλημα που συμμετείχε ως επαγγελματίας), αγωνίστηκε σε 401 αγώνες με τις Ρεάλ Βαγιαδολίδ, Ρεάλ Μαδρίτης, Σαραγόσα, Βαλένθια και Βιγιαρεάλ, ήταν η πρώτη επιλογή σε τρεις από αυτές τις ομάδες και κέρδισε επτά σημαντικούς τίτλους με τη Ρεάλ Μαδρίτης, συμπεριλαμβανομένου του Τσάμπιονς Λιγκ 2001-02.
The Nameless

To "The Nameless" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τρίτο δίσκο τους "Vol. 3: (The Subliminal Verses)", του 2004. Το κομμάτι κυκλοφόρησε ως το πρώτο και το τελευταίο single, του πρώτου live δίσκου του σχήματος, "9.0: Live", ο οποίος κυκλοφόρησε το 2005. Για την προώθηση του κομματιού κυκλοφόρησε και video clip, το οποίο μάλιστα έφτασε στο νούμερο 2 της λίστας του MTV, Rock Top 10. Το single, έφτασε στο νούμερο 25, των αμερικανικών "Mainstream Rock".
Dead Memories

Το "Dead Memories" είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο δίσκο του, "All Hope Is Gone", το 2008. Τον Δεκέμβριο του 2008, κυκλοφόρησε και ως single, το τρίτο εκ των πέντε από αυτόν τον δίσκο. Το single σημείωσε και επιτυχία σε κάποια charts, όπως στα αμερικανικά "Active Rock", που έφτασε στο νούμερο 1 και στα "Mainstream Rock Songs", από το "Billboard", που έφτασε στο νούμερο 3. 

Για την προώθηση του κομματιού, κυκλοφόρησε και video clip, το οποίο σκηνοθετήθηκε από τον Π. Ρ. Μπράουν. Το κομμάτι, αργότερα, έγινε διαθέσιμο και στο γνωστό βιντεοπαιχνίδι, "Rock Band 4". Το κομμάτι υπήρξε και υποψήφιο ως Single της Χρονιάς, από το "Kerrang!". Επίσης, είναι το τρίτο πιο επιτυχημένο single του σχήματος στα charts, μετά το Snuff και το The Devil In I, τα οποία είχαν φτάσει στο νούμερο 2. Ο τραγουδιστής, Corey Taylor, είπε ότι το εν λόγω κομμάτι τον βοήθησε πολύ να ξεπεράσει τον θυελλώδη χωρισμό που είχε εκείνη την εποχή.
Γιώργος Βογιατζής

Ο Γιώργος Βογιατζής (6 Δεκεμβρίου 1945) είναι Έλληνας ηθοποιός.
Γρηγόριος Καμωνάς

Ο Γρηγόριος Καμωνάς (άκμασε γύρω στο 1215) ήταν Έλληνας άρχων της Κρούγιας (Άρβανον) γύρω στο 1215. Ο Δημήτριος Χωματηνός (1216–1236) αναφέρει ότι κατείχε τον τίτλο του σεβαστού. Παντρεύτηκε πρώτα την κόρη του Γκιν Προγκόνι, μετά παντρεύτηκε την Κομνηνή Νέμανιτς, κόρη του σέρβου βασιλιά Στεφάνου Νέμανιτς και χήρα του Δημήτρη Προγόνη. Με τον γάμο ανέλαβε τη διακυβέρνηση του Άρβανου. Ενίσχυσε τους δεσμούς με τη Σερβία και προστάτευσε το Άρβανο μέσω της ορθόδοξης συμμαχίας.. Είχε μια κόρη με την Κομνηνή που παντρεύτηκε τον Γκόλεμ της Κρούγια, άρχοντα της Κρούγια.
Μαρία της Σουηβίας

Η Μαρία της Σουηβίας (Αρέτσο, 3 Απριλίου 1201 - 29 Μαρτίου 1235) μέλος του Οίκου των Χοενστάουφεν ήταν τρίτη κόρη και παιδί του Φιλίππου της Σουηβίας και της Ειρήνης Αγγελίνας, κόρης του Βυζαντινού αυτοκράτορα Ισαάκιου Β΄ Άγγελου. Η Μαρία έμεινε ορφανή και από τους δύο γονείς σε ηλικία μόλις 7 ετών, όταν ο πατέρας της δολοφονήθηκε από τον Όθωνα Η΄ δούκα της Βαυαρίας και η μητέρα της πέθανε αμέσως μετά στη γέννα της μικρότερης αδελφής της, που δεν επέζησε.
Πανεπιστήμιο της Κερύνειας

Το Πανεπιστήμιο της Κερύνειας () είναι το πρώτο πανεπιστήμιο στη Τουρκική Δημοκρατία της Βόρειας Κύπρου που ειδικεύεται στις ναυτιλιακές σπουδές. Ιδρύθηκε το 2013 στην Κερύνεια. Πρόεδρος του πανεπιστημίου είναι ο Τζεμρέ Σ. Γκιουνσέλ Χασκασάπ, ενώ χρώματά του είναι το τιρκουάζ και το άσπρο.
Σάρα Εσκενάζυ

Η Σάρα Εσκενάζυ (Αθήνα, 29 Μαΐου 1987), είναι Ελληνίδα ηθοποιός, αθλήτρια και επιχειρηματίας. Έγινε γνωστή στο ευρύ κοινό μέσα από τη συμμετοχή της στον πέμπτο κύκλο του ριάλιτι επιβίωσης Survivor Greece το 2017, όπου και κατέκτησε την 7η θέση. 

Από το 2019, είναι δημοτική σύμβουλος του Δήμου Αμαρουσίου. 

__ΕΥΡΕΤΗΡΙΟ__
Γκουμπάβιτσα

Η Γκουμπάβιτσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Δεύτερη Πολωνική Δημοκρατία

Η Δεύτερη Πολωνική Δημοκρατία, κοινώς γνωστή ως μεσοπολεμική Πολωνία, αναφέρεται στην Πολωνία στο διάστημα του μεσοπολέμου, ανάμεσα στον Α΄ και Β΄ Παγκόσμιο Πόλεμο (1918–1939). Επίσημα γνωστή ως Δημοκρατία της Πολωνίας (), μερικές φορές και ως Κοινοπολιτεία της Πολωνίας, το πολωνικό κράτος επανιδρύθηκε το 1918 ως επακόλουθο του Α΄ ΠΠ. Μετά από διάφορες περιφερειακές συγκρούσεις, τα σύνορα της Πολωνίας καθορίστηκαν το 1922. 

Γειτνίαζε με την Τσεχοσλοβακία, την Γερμανία, την Ελεύθερη Πόλη του Ντάντσιχ, την Λιθουανία, τη Λετονία, τη Ρουμανία και την ΕΣΣΔ. Είχε πρόσβαση στη θάλασσα από μια μικρή λωρίδα ακτογραμμής με κύριο λιμάνι τη Γκντίνια. Για ένα μικρό διάστημα το 1939 (Μάρτιος-Αύγουστος) συνόρευε και με την Ουγγαρία, συγκεκριμένα με το ουγγρικό κυβερνείο της Υποκαρπαθίας. Η δημοκρατία καταργήθηκε το 1939, όταν δέχθηκε εισβολή από τη Ναζιστική Γερμανία, την Σοβιετική Ένωση και τη Σλοβακική Δημοκρατία, σηματοδοτώντας την αρχή του Β΄ Παγκοσμίου Πολέμου.

Το 1938, η Δεύτερη Δημοκρατία ήταν το έκτο μεγαλύτερο κράτος της Ευρώπης. Σύμφωνα με την απογραφή του 1921, ο πληθυσμός έφτανε τα 27.2 εκατομμύρια και το 1939, πριν το ξέσπασμα του Β΄ Παγκοσμίου Πολέμου, αυξήθηκε περίπου στα 35.1 εκατομμύρια. Σημαντικό μέρος του πληθυσμού της χώρας αποτελούταν από μειονότητες: 13.9% Ρουθήνιοι, 10% Εβραίοι Ασκενάζι, 3.1% Λευκορώσοι, 2.3% Γερμανοί και Τσέχοι-Λιθουανοί 3.4%. Την ίδια εποχή, ένας σημαντικός αριθμός Πολωνών ζούσε εκτός των συνόρων της χώρας. 

Η πολιτική κατάσταση της Δεύτερης Δημοκρατίας επισκιάστηκε από τις συγκρούσεις με τους περισσότερους γείτονές της (Ουκρανία, Τσεχοσλοβακία, Λιθουανία και Σοβιετική Ένωση), καθώς και από την επάνοδο της Ναζιστικής Γερμανίας. 

Η Δεύτερη Δημοκρατία είχε μέτρια οικονομική ανάπτυξη. Οι κύριες πόλεις της μεσοπολεμικής Πολωνίας (Βαρσοβία, Κρακοβία, Πόζναν, Βίλνο, Λβοφ) έγιναν μεγάλες ευρωπαϊκές πόλεις και έδρα πανεπιστημίων διεθνούς φήμης καθώς και άλλων ιδρυμάτων ανώτερης εκπαίδευσης.
Χόντμπινα

Η Χόντμπινα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Χουμιλίσανι

Το Χουμιλίσανι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Ίλιτσι

Το Ίλιτσι (κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
5298 Παρασκευόπουλος

Ο 5298 Παρασκευόπουλος είναι ένας αστεροειδής στην κύρια ζώνη αστεροειδών .
Γεζέρτσα

thumb|Η Μάγια Γεζέρτσα όπως φαίνεται από τη Μάγια Τρογιάν
Η Γεζέρτσα (αλβανικά: Maja Jezercë, σερβικά: Језерски врх / Jezerski vrh) είναι η ψηλότερη κορυφή των Δειναρικών Άλπεων, η δεύτερη ψηλότερη στην Αλβανία και η έβδομη ψηλότερη στα Βαλκάνια, η οποία φτάνει στα 2.694 μ. πάνω από τη στάθμη της θάλασσας. Είναι μία από τις δυσκολότερες, αν όχι από τις πιο επικίνδυνες, τοποθεσίες αναρρίχησης στις αλβανικές Άλπεις. Ωστόσο, η Μάγια Γεζέρτσα είναι η 28η πιο εξέχουσα βουνοκορφή στην ευρωπαϊκή ήπειρο.

Η Μάγια Γεζέρτσα βρίσκεται στην Προκλέτιγιε, η οποία είναι γνωστή για τους νοτιότερους παγετώνες στην Ευρώπη. Εκτός από ορισμένες περιοχές βόρεια της κορυφής, ο ασβεστολιθικός ορεινός όγκος είναι μέρος των εθνικών δρυμών του Θεθ και της κοιλάδας της Βαλμπόνας. Η αναρρίχηση μπορεί να γίνει από τον βορρά. Οι περισσότεροι ορειβάτες έρχονται από το Γκούσινιε στο Μαυροβούνιο καθώς και από το Θέθι.

Η κορυφή απέχει 5 χλμ. από τα σύνορα με το Μαυροβούνιο, ανάμεσα στις κοιλάδες της Βαλμπόνας στα ανατολικά και τη Σάλα στα δυτικά. Εν μέρει, όλο το έδαφος μεταξύ της κοιλάδας της Βαλμπόνας, της Σάλα, της Ροπογιάνα και της Μάγια Ρόσιτ (2.522 μ.) είναι γνωστό ως Γεζέρτσα, όπως και η κορυφή, η Γεζέρτσα συνορεύει με άλλες κορυφές όπως τη Μάγια ε Πόπλιουτσε (2.569 μ.) και τη Μάγια Άλι (2.471 μ.) στα δυτικά, τη Μάγια Ρογκάμιτ (2.478 μ.) στα ανατολικά, τη Μάγια Κολάγιετ (2.498 μ.), τη Μάγια Μελεσόρες (2.490 μ.), τη Μάγια Μπόις (2.461 μ.) στα βορειοδυτικά, τη Μάγια Κοκερβχάκε (2.508 μ.) και τη Μάγια Έθεβε (2.393 μ.) στα βόρεια.
Κόπα Αμέρικα 1997

Το Κόπα Αμέρικα 1997 διεξήχθη στην Βολιβία η οποία διοργάνωσε το τουρνουά για δεύτερη φορά μετά την διοργάνωση του 1963. Το τουρνουά ξεκίνησε στις 11 Ιουνίου και τελείωσε στις 29 του ίδιου μήνα.

Οι δυο προσκεκλημένες ομάδες ήταν οι Μεξικό και Κόστα Ρίκα.

Νικήτρια της διοργάνωσης ήταν η Βραζιλία κατακτώντας τον 5ο τίτλο.
Γρηγόριος Λαμποβιτιάδης

Ο Γρηγόριος Λαμποβιτιάδης (1908-1945) ήταν Έλληνας πατριώτης, εκπρόσωπος της ελληνικής κοινότητας στη νότια Αλβανία και ακτιβιστής του Βορειοηπειρώτικου κινήματος. Εκτελέστηκε από τις αρχές της Λαϊκής Δημοκρατίας της Αλβανίας ως "εχθρός του κράτους".
Ρωσικό Πρωτάθλημα Τζούντο

Το Ρωσικό Πρωτάθλημα Τζούντο () είναι το εθνικό πρωτάθλημα στο τζούντο της Ρωσίας το οποίο διοργανώνεται από την Ρωσική Ομοσπονδία Τζούντο (ФДР).

Η διοργάνωση πραγματοποιήθηκε για πρώτη φορά στο Μπαλάκοβο το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Τζούντο που είχε διοργανωθεί για πρώτη φορά το 1973.

Το 1997, το σύστημα των κατηγοριών βάρους άλλαξε. Από το 2006, τα πρωταθλήματα ανδρών και γυναικών διεξάγονται μαζί.

Το πρωτάθλημα διεξάγεται ετησίως και στο σημερινό πρόγραμμα περιλαμβάνονται 14 αγωνίσματα.
Κόπα Αμέρικα 2004

Το Κόπα Αμέρικα 2004 ήταν η 41η διοργάνωση Κόπα Αμέρικα, της ανώτατης ποδοσφαιρικής διοργάνωσης εθνών στην Νότια Αμερική. Η διοργάνωση διοργανώθηκε από την ΚΟΝΜΕΜΠΟΛ και έλαβε χώρα για έκτη φορά στο Περού από τις 6 Ιουλίου μέχρι τις 25 του ίδιου μήνα.

Την διοργάνωση κέρδισε η Βραζιλία στην διαδικασία των πέναλτι κόντρα στην Αργεντινή. Αυτή ήταν η δεύτερη φορά που η Βραζιλία ήταν παράλληλη κάτοχος του Μουντιάλ και του Κόπα Αμέρικα.

Έλαβαν μέρος οι 12 χώρες-μέλη της ΚΟΝΜΕΜΠΟΛ, όπως επίσης και δυο προσκεκλημένες ομάδες, η Κόστα Ρίκα και το Μεξικό.
Ιωάννης Τσαγγαρίδης

Ο Ιωάννης Τσαγγαρίδης (1887-1939) ήταν στρατηγός του ελληνικού Στρατού από την Κύπρο.

Γεννήθηκε στη Λάπηθο στην τότε Βρετανική Κύπρο, γιος του Χριστόφορυ Τσαγγαρίδη, το 1887. Το 1904 πήγε στην Αθήνα για να σπουδάσει χημεία, αλλά γρήγορα εγκατέλειψε τις σπουδές για να πολεμήσει στον Μακεδονικό Αγώνα (1904-08). Με την επιστροφή του κατατάχτηκε στον ελληνικό Στρατό. Σπούδασε στη σχολή Υπαξιωματικών και στρατολογήθηκε ως αξιωματικός του ιππικού. 

Έλαβε μέρος στους Βαλκανικούς Πολέμους του 1912-13 και την Μικρασιατική Εκστρατεία (1919-22), όπου διακρίθηκε μέχρι τον τραυματισμό του Μάχη του Σαγγαρίου, τον Αύγουστο του 1921, αναγκάζοντάς τον να πάρει άδεια μεγάλης διαρκείας. Προήχθη σε υποστράτηγο το 1935 και διαφώνησε με την εγκαθίδρυση του δικτατορικού Καθεστώτος Μεταξά το 1936. Έτσι εξορίστηκε στην Σίφνο και την Ικαρία. Οι πληγές του, σε συνδυασμό με τις κακουχίες της εξορίας, οδήγησαν στο θάνατό του, στις 31 Μαρτίου 1939.

Ο αδελφός του Θεοφάνης (1895-1962) συμμετείχε στις αντιβρετανικές ταραχές του Οκτωβρίου του 1931 και όταν εξορίστηκε πήγε στην Αθήνα, όπου έγινε πρόεδρος της Κυπριακής κοινότητας. Ο μικρότερος αδερφό του, ο Οδυσσέας, έγινε αρχιτέκτονας στην Λάπηθο.

Το ημερολόγιο του δημοσιεύτηκε το 1987 από το βιβλιοπωλείο Εστία με τίτλο "Το ημερολόγιο ενός στρατηγού: Σελίδες νεοελληνικής ιστορίας".
Νουσρέτ Γκιοκτσέ

Ο Νουσρέτ Γκιοκτσέ (γεννήθηκε το 1983), γνωστός με το παρατσούκλι Salt Bae, είναι Tούρκος - Κουρδικής καταγωγής - σεφ, και εστιάτορας, ο οποίος κατέχει τη Nusr-Et, μια αλυσίδα ψησταριών. Η τεχνική του για την προετοιμασία και καρύκευμα κρεάτων, καθώς και ο τρόπος αλατίσματος, έγινε διαδικτυακό μιμίδιο.
Μπελαλακάγια

Η Μπελαλακάγια (ρωσ. Белалакая) είναι βουνό και κορυφή της δυτικής οροσειράς του Καυκάσου, στο έδαφος της Δημοκρατίας των Καρατσάι-Τσερκεσίων, που ανήκει στη Ρωσία. Το υψόμετρο της κυρίως κορυφής είναι 3.861 μέτρα πάνω από την επιφάνεια της θάλασσας. Οι γεωγραφικές συντεταγμένες της είναι 43°15′54″ Βόρειο πλάτος και 41°35′05″ Ανατολικό μήκος. Στα ανατολικά της υπάρχει η δευτερεύουσα κορυφή «Μικρή Μπελαλακάγια», με υψόμετρο 3.740 μέτρα. Σε απόσταση τριών χιλιομέτρων βρίσκεται το Κέντρο χειμερινών σπορ του Ντομπάι, στους πρόποδες του υψηλότερου βουνού της περιοχής, του Ντομπάι-Ούλγκεν (4.046 μέτρα), το οποίο υψώνεται απέναντι από τη Μπελαλακάγια. Τα βουνά αυτά ανήκουν στον λεγόμενο Μεγάλο Καύκασο και είναι μέρος της προστατευόμενης φυσικής περιοχής Τεμπερντίνσκι.

Στη γλώσσα Καρατσάι-Μπαλκάρ «μπελαλακάγια» σημαίνει «ακτινοβόλο βουνό», μια αναφορά στην παρουσία χαλαζία στις πλαγιές του. Κάποτε αποκαλείται και «Μάττερχορν του Καυκάσου» εξαιτίας του σχήματος της κορυφής του.
Ριβιέρα

Ριβιέρα, είναι ιταλική λέξη που σημαίνει "ακτογραμμή", προέρχεται από το λατινικό "ρίπα" . Αρχικά χρησιμοποιήθηκε ως το σωστό όνομα για την ακτή της Λιγυρίας . Σήμερα, οι δύο πιο γνωστές Ριβιέρες παγκοσμίως είναι: 

* η Ιταλική Ριβιέρα ( "Riviera ligure" ), τμήμα της ακτής της Ιταλίας 
* η Γαλλική Ριβιέρα ( "Côte d'Azur" ), μέρος της νότιας ακτής της Γαλλίας.
Angry Birds Toons

Το Angry Birds Toons είναι Φιλανδέζικη σείρα κινουμένων σχεδίων, βασισμένη στην ομώνυμη σειρά βιντεοπαιχνιδιών της Rovio. Ακολουθεί τις περιπέτειες των πουλιών που προστατεύουν τα αυγά τους εναντίον των γουρουνιών που θέλουν να τα κλέψουν για να τα φάει ο βασιλιάς, καθώς και περιπέτειες που εκτυλλύσονται σε μία από τις δύο ομάδες. Τα επεισόδια έχουν κυκλοφορήσει εβδομαδιαία.

Υπήρξε ένα εισαγωγικό επεισόδιο ονόματι "Γνωρίστε τους Αγαπημένους Χαρακτήρες", που κυκλοφόρησε στις 17 Μαρτίου 2013 και παρουσίασε τα ονόματα των πτηνών. Τα πράσινα γουρούνια αναγνωρίζονται από τον ρόλο τους, όπως ο Δεκανέας Χοίρος, ο Βασιλιάς Χοίρος, ή ο Σεφ Χοίρος, με τα Τσιράκια Χοίρους κατανεμειμένα σε ανώνυμους χοίρους. Ο διάλογος γενικά περιορίζεται σε φωνές και ηχητικά εφέ παρομοίως με το παιχνίδι.

Από τον Ιούλιο του 2013, επεισόδια του "Angry Birds Toons", και ορθότερα επεισόδια στο πρώην διαδυκτιακό κανάλι βίντεο κατά ροής Toons.tv, έχουν παρακολουθηθεί πάνω από ένα δισεκατομμύριο φορές. Από τον Δεκέμβρη του 2013, έχουν παρακολουθηθεί πάνω από τρία δισεκατομμύριο φορές και από τον Μάρτιο του 2014, πάνω από τέσσερα δισεκατομμύριο φορές. Στην Ελλάδα, η σειρά προβλήθηκε στην τηλεόραση από το Star Channel από τις 21 Σεπτεμβρίου 2013 μέχρι τις 28 Αυγούστου 2015, ενώ επεισόδια κυκλοφορούσαν και στον ιστότοπο του σταθμού. Η σειρά είναι επίσης διαθέσιμη στο Netflix.
Στάνλεϊ Τούτσι

Ο Στάνλεϊ Τούτσι (Stanley Tucci) (11 Νοεμβρίου 1960) είναι Αμερικανός ηθοποιός, συγγραφέας, παραγωγός και σκηνοθέτης. Παίζοντας ως ηθοποιός από νεαρή ηλικία, έκανε το ντεμπούτο του στην ταινία το "Prizzi's Honor του" 1985 και έπαιξε μια μεγάλη ποικιλία υποστηρικτικών ρόλων σε πολλές μεγάλες κινηματογραφικές παραγωγές του Χόλιγουντ. Έχει επίσης παίξει ως ηθοποιός σε πολλές ταινίες, ξεκινώντας με την ταινία "A Modern Affair" του 1996. 

Κέρδισε τρία βραβεία Emmy : για την τηλεοπτική ταινία "Winchell" του 1998, στην οποία έπαιξε τον ρόλο του τίτλου, για την εμφάνιση του στην τηλεοπτική σειρά "Monk" και ως παραγωγός της σειράς "Park Bench με τον Steve Buscemi" . Ο Τούτσι ήταν υποψήφιος για το βραβείο Όσκαρ για τον Καλύτερο Ηθοποιό για την ερμηνεία του στο "The Lovely Bones" (2009). Είναι υποψήφιος για ένα βραβείο Grammy για το καλύτερο λεκτικό άλμπουμ για παιδιά, για "το One and Only Shrek!" .
Δουκάτο της Βρετάνης

Το Δουκάτο της Βρετάνης ήταν ένα φεουδαλικό δουκάτο που δημιουργήθηκε το 939 και καταλύθηκε το 1547. Τα εδάφη του, μέρος της ιστορικής περιοχής της Αρμορικής, αντιστοιχούσαν στη σημερινή περιοχή της Βρετάνης, συμπεριλαμβανομένου ενός μεγάλου τμήματος του νομού Λουάρ-Ατλαντίκ, όπου βρίσκεται η πόλη Νάντη και η παλιά χώρα του Ρετς.

Το δουκάτο πέρασε διαδοχικά υπό την ηγεμονία γειτονικών δυνάμεων. Αρχικά κυριαρχήθηκε από τους δούκες της Νορμανδίας και αργότερα ενσωματώθηκε στο βασίλειο της Γαλλίας. Το βασίλειο της Αγγλίας άσκησε επίσης μια πολύ σημαντική επιρροή στο δουκάτο της Βρετάνης από τον 12ο αιώνα, που ήταν η αιτία εμφύλιων πολέμων στη Βρετάνη.

Το δουκάτο συστάθηκε το 939, διαδεχόμενο το Βασίλειο της Βρετάνης, κατά τη διάρκεια της κατοχής της Βρετάνης από τα στρατεύματα των Βίκινγκς. Ο Αλαίν Μπαρμπετόρτ απελευθέρωσε τη χώρα από το νορμανδικό ζυγό και στη συνέχεια έγινε ο πρώτος δούκας της Βρετάνης. Για σχεδόν τρεις αιώνες, από τον 10ο έως τον 12ο αιώνα, το δουκάτο της Βρετάνης αποτέλεσε το μήλον της Έριδος των κομήτων της Νάντης, της Ρεν και της Κορνουάλης, που μάχονταν και καταλάμβαναν διαδοχικά την εξουσία του.

Στα μέσα του 12ου αιώνα, το δουκάτο έγινε αντικείμενο αντιπαράθεσης για τις δύο μεγάλες ευρωπαϊκές δυνάμεις, τη Γαλλία και την Αγγλία. Η δυναστεία των Πλανταγενετών και οι Βασιλείς της Γαλλίας επέβαλαν δούκες επικεφαλής του δουκάτου για να το ελέγχουν καλύτερα. Αυτοί οι δούκες που επιβάλλονταν από τις δύο αντίπαλες δυνάμεις δεν έπαψαν ποτέ να διεκδικούν και να απολαμβάνουν την ανεξαρτησία τους έναντι των δυνάμεων που επιζητούσαν την κυριαρχία. Έτσι, οι δούκες πέτυχαν από την αρχή του 13ου μέχρι τα τέλη του 15ου αιώνα, και ακόμη και εν μέσω του Εκατονταετούς πολέμου, να επιβάλλουν την ανεξαρτησία της βρετονικής περιοχής.

Μετά από σχεδόν 60 χρόνια αγώνα, τόσο σε στρατιωτικό όσο και σε διπλωματικό επίπεδο, το βασίλειο της Γαλλίας κατάφερε να πραγματοποιήσει μια πρώτη προσέγγιση, με το γάμο τριών διαδοχικών βασιλιάδων της Γαλλίας με τις δούκισσες Άννα της Βρετάνης και την κόρη της Κλωντ. Το 1532, επικυρώθηκε η ένωση του δουκάτου της Βρετάνης και του βασιλείου της Γαλλίας και τέθηκε σε ισχύ από το 1547, οπότε στον θρόνο της Γαλλίας ανέβηκε ο τελευταίος δούκας της Βρετάνης, ως Ερρίκος Β΄ της Γαλλίας. Η νέα γαλλική επαρχία, ωστόσο, διατήρησε μεγάλη αυτονομία και προνόμια μέχρι τη Γαλλική Επανάσταση του 1789.